Hyvä ystävä! Tervetuloa Eläimet opettavat -sarjaan!
Tässä jaksossa ajattelin puhua saharauskusta.
Se on hyvin mielenkiintoinen otus, jolla on -
kuin moottorisaha mukana - noin leikkisästi sanoen.
Saharausku on sahalla sivaltava saalistaja.
Se on kala, joka voi kasvaa 7 m:n mittaiseksi ja painaa 2,5 tonnia.
Sillä on jopa 1 m:n mittainen 2-teräistä sahaa muistuttava kuono, -
jolla se saalistaa ruokansa ja käyttää sitä moneen muuhunkin.
Saharausku sivaltaa teräväpiikkisellä sahallaan -
taitavasti ja salamannopeasti saaliin kuin atraimella ikään.
Se pystyy tekemään sekunnissa useita vaakasivalluksia näin -
ja paloittelee saaliinsa hetkessä metrin mittaisella sahalla.
Tämä saha on monikäyttökuono.
Se käyttää sitä myös aistinelimenä.
Kuonossa on tuhansia aistimia, -
joilla se aistii lähettyvillä olevien saaliiden sähkökentän.
Se aistii siis saaliiden aiheuttamia sähkökenttiä.
Lisäksi se aistii myös veden liikkeen, -
esim. pyrstön ponkaisun, kuonon ihon pienten kanavien avulla.
Se pärjää sameassakin vedessä näillä konsteilla -
ja tietää, missä mennään ja missä olisi ruokaa.
Tätä metrin mittaista kuonoa voi käyttää myös -
saaliiden esiin kaivamiseen. Kaivuutöitäkin sillä siis voi tehdä.
Kun sopiva saalis ui ohi, rausku ponnahtaa pohjasta -
ja iskee saalista sahalla. Tämä lamaannuttaa -
ja vahingoittaa syötävää saalista.
Se on myös puolustusase. Ne puolustautuvat sahan avulla -
esim. päälle käyviä haikaloja vastaan.
Se siis iskee sahalla lähestyvää haikalaa.
Rauskujen keho ja pää ovat litteät, ja ne makaavat pohjaa vasten.
Ne kyttäävät siellä. Uimarakkoa niillä ei ole.
Uppoamaa eli syvyyttään ne säätelevät -
suuren öljytäytteisen maksansa avulla.
Niillä on erikoinen korkkiruuvin tavoin kiertynyt suolisto.
Ne voivat nousta merestä jokia pitkin tosi kauas -
makean veden järviin asti. Ne liikkuvat siis suolaisesta makeaan.
Ne viihtyvät hyvin matalassa mutaisessa vedessä -
ja saalistavat yöllä. Silloin ne tarvitsevat virtausaistimia -
ja sähköaistimia, kun on yö ja vesi mutaista.
Niillä on kaikki mahdolliset "herkut" tällaiseen saalistamiseen.
Sukukypsyyden saharauskut saavuttavat vasta 10-vuotiaina.
Ne parittelevat joka toinen vuosi. Se on mielenkiintoinen asia.
Jos evoluutio eli uusdarvinismi on totta -
eli alkusolusta saharauskuun, niin sen periaate on, -
että ne aina voittavat evoluution taistelussa, -
jotka tuottavat eniten jälkeläisiä. Miksi evoluutio siis olisi tehnyt -
alkusolusta saharauskun, joka on sukukypsä vasta 10-vuotiaana -
ja parittelee vain joka toinen vuosi. Tulee vähän jälkeläisiä.
Evoluutiossa ei ole mitään järkeä, jos se tekee -
näin huonosti lisääntyviä otuksia.
Huomaat helposti, että kun kriittisesti tarkastelet -
ns. kehitysoppia, niin se on täynnä reikiä ja vuotaa kuin seula.
Ärsyttävintä siinä on, että ne uskovat siihen, -
koska ne pitävät sitä totuutena.
Ne keksivät tarinoita ja selittelevät asioita.
Mielestäni Jumala on kuitenkin huolehtinut siitä, -
että tähän ansaan ei tarvitse mennä, jos haluaa tietää totuuden -
ja haluaa olla kriittinen ja esittää evolutionisteille -
epämiellyttäviä kysymyksiä. Tässä yksi sellainen.
No, kun ne parittelevat joka toinen vuosi, -
niin poikasia syntyy keskimäärin 8 kpl.
Onko poikasilla saha kuonossa? On niillä.
Miten sitten pärjätään, kun poikanen tulee sahan kanssa ulos?
Jumala on järjestänyt poikasten kuonosahaa peittämään -
semmoisen kalvotupen, kuten moottorisahassakin on muovituppi, -
joka pistetään sahaan kuljetuksen ajaksi estämään vahinkoja.
Poikasten kuonon sahaa peittää kalvo, suojustuppi, -
joka estää emon vahingoittumisen synnytyksessä.
Aika kiva juttu. Mistä se tuppi ja suojakalvo kehittyivät?
Miten se synnytys onnistui, kun tultiin sahan kanssa ulos?
Tämä kalvo hajoaa sitten synnytyksen jälkeen.
Saharauskujen ihmeellinen elämä edellyttää -
varsin monia suunnitteluratkaisuja, kuten huomaat.
Ne ovat nykyään hyvin uhanalaisia -
johtuen korkeasta sukukypsyysiästä ja vähäisestä poikasmäärästä.
On todellakin perusteltua kysyä näitä hankalia kysymyksiä.
Se osoittaa, että ajattelet itse, olet älykäs ja perehdyt asioihin.
Kysy niitä - tietysti kohteliaasti - opettajalta.
Saat opettajankin miettimään, onko evoluutioteoria sittenkään hyvä.
Varsinkin, kun olen todennut, että evoluutiotutkijoilla on ollut -
viime vuosina kriisikokouksia.
Älykkäimmät evoluutiotutkijat kyllä ymmärtävät, -
että heidän teoriansa ei toimi. Ei ole mitään mekanismia, -
millä saadaan alkusolusta esim. saharauskuja.
Sitä ei ole. Ne on luotu toimivina, kaikki tai ei mitään, -
kaikilla herkuilla, tehdasasennetuilla sensoreilla, -
sähköaisteilla, virtausaisteilla, suojilla syntyville poikasille ym.
Eihän tämä muuten toimi, ellei kaikki ole valmista.
Miksi evoluutio, joka suosii mahdollisimman paljon jälkeläisiä -
tuottavia eliöitä, olisi kehittänyt tämän mainion saharauskun?
Luonnossa on kaikenlaisia hämmästyttäviä ratkaisuja, -
joita voi vain ihmetellä ja miettiä, -
miksi kummassa tällaisia on kehittynyt ja millä mekanismilla?
Yleensä kannattaa aina kysyä, mikä oli se kehittymismekanismi.
Siis mikä oli ns. valintapaine?
Ateistithan ovat sitä mieltä, -
että sattumanvaraiset mutaatiot tuottavat aineiston, -
josta luonnonvalinta valitsee. Pitää kysyä, miksi se valitsee.
Mikä on siis valintapaine? Kysy aina näitä.
Meillä on paljon hauskoja otuksia, kuten esim. kennokonna, -
joka hautoo jälkeläiset selässään.
Vaaksanmittaisella kennokonnalla on suuri kolmiomainen pää -
ja litteä, kuollutta lehteä muistuttava keho.
Se elää trooppisten jokien pohjamutavesissä -
käyden hengittämässä 1/2 tunnin välein ja sukeltaen jopa yli tunnin
Niiden arvellaan näet pystyvän ottamaan happea myös vedestä.
Ne lisääntyvät vedenpinnan noustessa ja veden jäähtyessä.
Uros hedelmöittää naaraan munasolut ja kiinnittää ne naaraan selkään.
Sammakonkutu kiinnitetään siis naaraan selkään.
Naaraan selkänahka levittäytyy sitten munasolujen suojaksi.
Munasolut ikään kuin uppoavat selkänahkaan.
Kiinnostavaa on, että tietyt eritteet kiinnittänevät ne -
selän oikeaan kohtaan, johon muodostuu ontelo -
ja siihen sarveismainen kansi päälle.
Ontelossa kehittyvälle sammakolle kasvaa pieni häntä.
Tämän arvellaan liittyvän sen hapen saantiin.
Sammakon kehitys on 3-osainen: muna, toukka, sammakko.
Sieltä maalle noustessa -
näiden pikkusammakoiden elämä muuttuu.
Ne joutuvat sopeutumaan uuteen ympäristöön. Kidukset häviävät.
Sammakot alkavat hengittää ihon läpi ja keuhkoilla.
Täysmetamorfoosin läpikäyneet parisenttiset konnat -
tulevat esiin 3-4 kk:n kuluttua.
Ne eivät osaa vielä sukeltaa hyvin ja etsivät ruokansa läheltä pintaa.
Toinen hauska sammakko on suun kautta synnyttävä sammakko.
Eräät sammakot hautovat poikaset mahalaukussaan -
ja synnyttävät ne suun kautta.
Jotta ruoansulatusnesteet eivät tuhoaisi munasoluja ja toukkia, -
ne tuottavat entsyymiä, joka estää vatsahapon erityksen mahalaukussa.
Naaras syö kudun, ja maha muuttuu tavallaan kohduksi.
Pienet sammakot poistuvat aikanaan suun kautta.
Naaras nielee siis hedelmöityneet munasolut.
Eräät lajit nielevät varhaisessa kehitysvaiheessa olevat toukat.
Kehitys tapahtuu sitten ikään kuin kohduksi muuttuneessa mahalaukussa.
Tästä on mainioita kuvia, kun pikkuinen hyppää äidin suusta.
Naaras tuottaa noin 40 munasolua, -
mutta mahalaukusta pikkusammakoita löytyy n. 20 kpl.
Ei tiedetä, käyttääkö naaras ylijääneet munasolut ravinnokseen, -
vai jättääkö se puolet nielemättä. Kuitenkin vatsahapon eritys lakkaa -
haudonnan ajaksi ja kehitys tapahtuu nuijapäävaiheen kautta.
Noin 6-7 viikon kuluttua jopa 25 pientä sammakkoa hyppii -
naaraan suun kautta vapauteen. Naaraan ruoansulatus palautuu -
normaaliksi 4 päivän kuluessa, ja naaras alkaa jälleen syödä.
Ei tiedetä, nauttivatko naaraat ravintoa hautoessaan.
On mietitty myös, käyttääkö naaras osan munista ravintona -
vai käyttävätkö mahalaukun sammakot ne vai kenties molemmat.
Tiedetään, että nuijapäät harrastavat kannibalismia muutenkin.
Lisätietoja on kirjassa Evoluutio ja biologinen informaatio, -
josta kuva on peräisin. Tämä kirja on täydennyskirja -
kirjalle Evoluutio - kriittinen analyysi.
Se on korkeatasoinen tiedemiesten kirja, -
jossa kerrotaan kovia, kovia tieteellisiä tosiasioita siitä, -
miten ongelmallinen uusdarvinistinen evoluutioteoria on -
ja miten se kaatuu tieteellisiin havaintoihin ja tutkimustuloksiin.
Jos haluaa perehtyä tarkemmin asiaan, -
niin kannattaa hankkia Evoluutio ja biologinen informaatio
Toimitimme prof. Matti Leisolan kanssa -
tämän mainion hyvin kuvitetun kirjan. Sitä voi hankkia -
osoitteesta datakirjakustannus.fi.
Jos olet kiinnostunut aiheesta ja haluat käydä kamppailuun -
ateistien kanssa, niin kannattaa tehdä kotiläksyt tosi hyvin.
Voitto on varma 100 - 0.
Luonto on täynnä nerokasta suunnittelua, -
ja se voi usein yllättää ateistit.
Rehellisiäkin ateisteja on, jotka haluavat tietää totuuden.
Niitä on tullut uskoon, kun heille on kerrottu tämä toinen näkökulma.
Kiitos, kun olit mukana! Pidetään lippu korkealla.
Pidetään mielipiteistämme kiinni.
Ne perustuvat tieteelliseen tutkimukseen.
Tekstitys: Tuula-Riitta Virrankare